Budapest Főváros XIV. Kerület Zugló Önkormányzata
Horváth Csaba polgármester, Demokratikus Koalíció Frakció, Momentum Mozgalom Frakció, MSZP-Összefogás Zuglóért Frakció, Vida Attila tanácsnok
Szám: 123-169/2023.
     Nyilvános ülésen tárgyalandó!
Napirend száma: ………. 

A Képviselő-testület 

2023. február 23. ülésére
Tisztelt Képviselő-testület!

Tárgy: Budapest Főváros XIV. Kerület Zugló Önkormányzata Képviselő-testületének az önkormányzati képviselő, az állandó bizottság elnöke és tagja, valamint a tanácsnok javadalmazásáról szóló 19/2019. (XI. 7.) sz. önkormányzati rendelete módosítása
I. Előzmények
Budapest Főváros XIV. Kerület Képviselő–testülete 19/2019. (XI. 7.) önkormányzati rendelete (a továbbiakban: Rendelet) az önkormányzati képviselő, az állandó bizottság elnöke és tagja, valamint a tanácsnok javadalmazásáról szól. 
A Rendelet szerint:
1. § (1) A polgármester és az alpolgármester kivételével Budapest XIV. kerület Önkormányzat önkormányzati képviselőjét (a továbbiakban: képviselő) havonta tiszteletdíj illeti meg. A megválasztott képviselő tiszteletdíjának a havi összege 2022. január 1. napjától – ha e rendelet másként nem rendelkezik – 180 ezer Ft.

(2) Az állandó bizottsági tagság után az állandó bizottság nem képviselő tagja és a képviselő is havonta bizottsági tiszteletdíjra jogosult. A bizottsági tiszteletdíj havi összege 90 ezer Ft, amely összeg a képviselőnek az (1) bekezdésben meghatározott tiszteletdíjon felül jár.

(3) A bizottsági tiszteletdíj a képviselőt és az állandó bizottság nem képviselő tagját csak egy bizottsági tagság után illeti meg.

2. § (1) Az állandó bizottság elnöke havonta az 1. § (1) és (2) bekezdés szerinti tiszteletdíj helyett elnöki tiszteletdíjra jogosult. Az elnöki tiszteletdíj havi összege 540 ezer Ft.

(2) A tanácsnok az 1. § (1) és (2) bekezdés szerinti tiszteletdíj helyett tanácsnoki tiszteletdíjra jogosult. A tanácsnoki tiszteletdíj havi összege 540 ezer Ft.

(3) Ha a képviselő állandó bizottsági elnöki tisztséget és tanácsnoki tisztséget is betölt, csak az egyik tisztségének megfelelő tiszteletdíjra jogosult.
II. Vélemények
A Rendelet a képviselői, bizottsági elnöki, tanácsnoki és bizottsági tagsági tiszteletdíjat konkrét összegben határozza meg. Jelenleg a szabályozás független a polgármester részére a Magyarország helyi önkormányzatairól szóló 2011. évi CLXXXIX. törvénnyel megállapított illetmény változásától. 

Figyelemmel arra, hogy az alpolgármesterek illetményét a képviselő-testület a polgármester illetményének az Mötv. által meghatározott %-ában állapíthatja meg, célszerű a képviselők, az állandó bizottságok nem képviselő tagjai, a tanácsnokok és a bizottsági elnökök tiszteletdíját is a polgármesteri illetmény alapján meghatározni.

A módosítás értelmében a tiszteletdíj havonta a polgármester illetményének

a) 10%-a az állandó bizottság nem képviselő tagja esetén (jelenleg 130 ezer Ft)

b) 25%-a képviselő esetén (jelenleg 325 ezer Ft), a képviselő a bizottsági tagság után nem részesül további tiszteletdíjban,
c) 50%-a tanácsnok és az állandó bizottság elnöke esetén (jelenleg 650 ezer Ft), ők továbbra sem részesülnek az a) pontban írt képviselői tiszteletdíjban
Az állandó bizottság elnökét, a tanácsnokot és az állandó bizottság nem képviselő tagját csak egy tisztség után illeti meg a tiszteletdíj.
A jogalkotásról szóló 2010. évi CXXX. törvény 17. §-a alapján a rendeletmódosítás várható hatásai a következők:

Társadalmi, gazdasági, költségvetési hatása: a szükséges fedezetet az önkormányzati költségvetés tervezete biztosítja.
Környezeti és egészségi következményei: a rendeletek módosításának környezeti és egészségügyi hatása nincs.

Adminisztratív terheket befolyásoló hatása: a rendeletek módosításának adminisztrációs többlet terhe nincs.
A jogszabály megalkotásának szükségessége és a jogalkotás elmaradásának várható következményei: a szabályozás indoka a képviselői munka feltételeinek biztosítása.
Gazdasági Főosztály véleménye: észrevételt nem tesz.
Jogi Főosztály véleménye: az előterjesztésben közölt adatok, információk alapján az előterjesztéshez jogi észrevételt nem tesz.
Jegyző törvényességi véleménye: észrevételt nem tesz.
Kérem a tisztelt Képviselő-testületet, hogy az előterjesztést tárgyalja meg és döntsön a rendeletalkotási javaslatról.
III. Bizottsági vélemények

Az előterjesztést a Jogi és Ügyrendi Bizottság tárgyalja.

IV. Döntési javaslat
Budapest Főváros XIV. Kerület Zugló Önkormányzata Képviselő-testülete megalkotja …/2023. (… …) önkormányzati rendeletét az önkormányzati képviselő, az állandó bizottság tagja és elnöke, valamint a tanácsnok javadalmazásáról szóló, Budapest Főváros XIV. Kerület Képviselő-testülete 19/219. (XI. 7.) önkormányzati rendeletének módosításáról, az 1. és 2. melléklet szerinti tartalommal.
A Magyarország helyi önkormányzatairól szóló 2011. évi CLXXXIX. törvény 42. § 1. pontja és 50. §-a alapján a rendeletalkotáshoz minősített szavazattöbbség szükséges.
Budapest, 2023. február 

Mellékletek:
1. melléklet: rendelet-tervezet
2. melléklet: indokolás
3. melléklet: hatályos rendelet
Az előterjesztést készítette:

	dr. Litavecz Anna
	Polgármesteri Hivatal Jegyzői Kabinet Humánpolitikai Osztály, jegyzői kabinetvezető, humánpolitikai vezető

	Jogi Főosztály

